নেপালের প্রথম মহিলা প্রেসিডেন্ট বিদ্যা দেবী ভান্ডারি। নেপালের প্রেসিডেন্ট নির্বাচনের ফল ঘোষণা করেন পার্লামেন্টের প্রথম নির্বাচিত নারী স্পিকার ওনসারি ঘারতি মাগার। ২৮ অক্টোবর ২০১৫, নেপালের প্রেসিডেন্ট নির্বাচনে প্রতিপক্ষ নেপালি কংগ্রেস দলের কুল বাহাদুর গুরুংকে পরাজিত করে তিনি জয়লাভ করেন। ক্ষমতাসীন কমিউনিস্ট পার্টি অব নেপাল (ইউনিফাইড মার্কসিস্ট লেনিনিস্ট)-এর ভাইস চেয়ারপার্সন বিদ্যা দেবী ভান্ডারি এর আগে ২০০৯ থেকে ২০১১ সাল পর্যন্ত নেপালের প্রতিরক্ষামন্ত্রীর দায়িত্ব পালন করেন।